Sàrrel
Al Sàrrel o Séller (Sèlar in rumagnôl, Sillaro in itagliàn, Sillarus in latén) l é un inpurtànt turänt dl'Emégglia-Rumâgna, ch'al finéss int al Ränn, e ch'al córr pr al teritòri d pió pruvénz: la surżrî eṡ i prémm 4 km én int la zitè metrupulitèna d Fiuränza, pô la gran pèrt dal sô cåurs l'é in qualla d Bulåggna; dåpp d avair cruṡè Cunsàllṡ (pruvénzia d Ravaṅna) pr ón chilòmeter, i ûtum 6,5 km én int al cmón d Arżänta (pruvénzia d Frèra). Al Séller l é anc un inpurtànt culetåur däli âcuv ed dimónndi èter turént, eṡ al sô cåurs l é pûr al cunfén stòric-geugrâfic stra l'Emégglia e la Rumâgna.